28. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 453 της 25/30 Νοεμ. 1987 (ΦΕΚ Α΄ 213) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τον «ΟΡΓΑΝΙΣΜΟ ΣΧΟΛΙΚΩΝ ΚΤΙΡΙΩΝ (ΟΣΚ)». Έχοντας υπόψη: 1.Τις διατάξεις του άρθρ. 19 παρ. 3 και του άρθρ. 18 παρ. 3 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23/1984). 2.Τις διατάξεις του άρθρ. 1 παρ. 2 του Α.Ν. 627/1968 (ΦΕΚ Α΄ 266). 3.Την παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137). 4.Την αριθ. 2389/13.2.1987 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ Β΄ 81). 5.Την αριθ. Η/1022/16.2.1987 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «Αρμοδιότητες Υφυπουργών ΥΠΕΠΘ» (ΦΕΚ Β΄ 84). 6.Την αριθ. 478/1987 γνωμοδότηση του Συμβουλίου            της          Επικρατείας             με (Αντί για τη σελ. 698,631(β) Σελ. 698,631(γ) Τεύχος ΙΒ-4-3 Σελ. 133 Οργανισμός Σχολικών Κτιρίων 32.Θ.δ.25-28 πρόταση των Υπουργών Προεδρίας της Κυβέρνησης και Περιβάλλοντος, Χωροταξίας και Δημοσίων Έργων και των Υφυπουργών Οικονομικών και Εθνικής Παιδείας και Θρησκευμάτων, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του για τα έργα που εκτελούνται από τον Οργανισμό Σχολικών Κτιρίων (ΟΣΚ) είναι ο Υπουργός Εθνικής Παιδείας και Θρησκευμάτων, το Διοικητικό Συμβούλιο, ο Διευθυντής-Συντονιστής ή τα εξουσιοδοτημένα όργανα σύμφωνα με τις οργανωτικές διατάξεις του ΟΣΚ όπως ειδικότερα ορίζεται στα επόμενα άρθρα. Διευθύνουσα Υπηρεσία-Προϊσταμένη Αρχή Άρθρ.2.-α)«Διευθύνουσα Υπηρεσία» ή «Επιβλέπουσα Υπηρεσία» είναι η αρμόδια Διεύθυνση Κατασκευών του ΟΣΚ σύμφωνα με τις εκάστοτε ισχύουσες οργανωτικές διατάξεις. β)«Προϊσταμένη Αρχή» ή «Εποπτεύουσα Αρχή» είναι ο Διευθυντής-Συντονιστής του ΟΣΚ σύμφωνα με τις εκάστοτε ισχύουσες οργανωτικές διατάξεις του ΟΣΚ. Τεχνικό Συμβούλιο Άρθρ.3.-«1.Το Τεχνικό Συμβούλιο του Ο.Σ.Κ. συγκροτείται ως εξής: α)Από ένα τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων κατηγορίας Π.Ε. βαθμού Α΄ που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων». Σελ. 698,632(γ) Τεύχος ΙΒ-4-3 Σελ. 134 β-γ)Από δύο ιδιώτες τεχνικούς ή Ειδικούς Συμβούλους, ή Ειδικούς Συνεργάτες της ίδιας ειδικότητας ή τεχνικούς υπαλλήλους οποιουδήποτε φορέα του Δημόσιου Τομέα, όπως προσδιορίζεται στην παρ. 6 του άρθρ. 1 του Νόμ. 1256/1982, κατηγορίας ΠΕ βαθμού Α΄, που ορίζονται με τους αναπληρωτές τους με απόφαση του Υπουργού Εθνικής Παιδείας και Θρησκευμάτων. δ-ε)Από δύο τεχνικούς υπαλλήλους του Ο.Σ.Κ. κατηγορίας ΠΕ βαθμού Α΄, που ορίζονται με τους αναπληρωτές τους με απόφαση του Υπουργού Εθνικής Παιδείας και Θρησκευμάτων. στ)Από ένα εκπρόσωπο του Τεχνικού Επιμελητηρίου Ελλάδας (ΤΕΕ) που ορίζεται με τον αναπληρωτή του από το Τ.Ε.Ε. ζ)Από ένα δικηγόρο που προτείνεται με τον αναπληρωτή του από το Διοικητικό Συμβούλιο του Ο.Σ.Κ. 2.Με απόφαση του Υπουργού Εθνικής Παιδείας και Θρησκευμάτων συγκροτείται το Τεχνικό Συμβούλιο του Ο.Σ.Κ. από τα μέλη της προηγούμενης παραγράφου και ορίζεται ο Πρόεδρος με τον αναπληρωτή του από τα μέλη των περιπτ. α και β-γ της προηγούμενης παρ. 1. 3.Καθήκοντα γραμματέα εκτελεί υπάλληλος του Ο.Σ.Κ. που προτείνεται με τον αναπληρωτή του από τον Δ/ντή-Συντονιστή του Ο.Σ.Κ. και ορίζεται με την παραπάνω απόφαση του Υπουργού Εθνικής Παιδείας και Θρησκευμάτων». Οι παρ. 1, 2 και 3 αντικαταστάθηκαν ως άνω από το άρθρ. 1 Π.Δ. 437/1989 (ΦΕΚ Α΄ 190), (κατωτ. αριθ. 30). 4.Τα θέματα εισηγείται στο Συμβούλιο ο αρμόδιος τεχνικός, ανάλογα με το συζητούμενο θέμα, τμηματάρχης ή τεχνικός υπάλληλος του ΟΣΚ ο οποίος συμμετέχει χωρίς ψήφο. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και τρία από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 32.Θ.δ.28 Οργανισμός Σχολικών Κτιρίων 7.Η θητεία των μελών του Συμβουλίου ορίζεται διετής. 8.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418.1984 και τα εκτελεστικά αυτού δ/τα, καθώς επίσης και για κάθε θέμα που παραπέμπει σ’ αυτό το όργανο που είναι αρμόδιο να αποφασίζει σε κάθε συγκεκριμένη περίπτωση. Παρεκκλίσεις-Πρότυπα συμβατικά τεύχη Άρθρ.4.-1.Όπου επιτρέπονται παρεκκλίσεις από τις κείμενες διατάξεις για την μελέτη και κατασκευή έργων του ΟΣΚ, εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων και Εθνικής Παιδείας και Θρησκευμάτων μετά από γνώμη του Τεχνικού Συμβουλίου και πρόταση του Διευθυντή-Συντονιστή του ΟΣΚ. Αιτήσεις θεραπείας Άρθρ.5.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νόμ. 1418/1984 αποφασίζει ο Υπουργός Εθνικής Παιδείας και Θρησκευμάτων μετά από γνώμη του Τεχνικού Συμβουλίου του ΟΣΚ. 2.Οι αιτήσεις θεραπείας απευθύνονται στον Υπουργό Εθνικής Παιδείας και Θρησκευμάτων χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται από τον ανάδοχο και στην υπηρεσία που έχει εκδόσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. Τελικές διατάξεις Άρθρ.6.-1.Στα έργα του ΟΣΚ των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτών διατάξεις, τα όργανα που προσδιορίζονται από το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται αφενός από το Νόμ. 1418/1984 και αφετέρου από τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.7.-Η ισχύς του δ/τος αυτού αρχίζει από τη δημοσίευσή του στην εφημερίδα της Κυβερνήσεως. 